S-308/2006

Mál þetta höfðaði sýslumaðurinn á Akranesi með ákæru 24. ágúst 2006 á hendur ákærða G-kk-þgf J-kk-þgf J-kk-þgf, Esjuvöllum 15 á Akranesi, og ákærða H-kk-þgf H-kk-þgf J-kk-þgf, Miðtúni 34 í Reykjavík. Málið var dómtekið 1. desember 2006.

Í ákæruskjali segir að málið sé höfðað gegn ákærðu „fyrir eftirgreind brot framin á árinu 2006:

I.

Ákærðu er báðum gefinn þjófnaður að sök með því að hafa, í félagi, aðfaranótt mánudagsins 26. júní brotist inn í matvöruverslun Samkaupa við Garðagrund, Akranesi, með því að spenna upp aðaldyr og innri dyr verslunarinnar og stolið þar vindlingum, harðfiski og sælgæti að verðmæti samtals kr.165.497.

Telst þetta varða við 244. gr. almennra hegningarlaga nr. 19/1940.

II.

Ákærða G-kk-þgf J-kk-þgf J-kk-þgf er gefið fíkniefnabrot að sök með því að hafa aðfaranótt mánudagsins 26. júní, í bifreiðinni PM-880 haft í vörslum sínum 0,79 g af tóbaksblönduðu marihuana en lögreglan fann efnið við leit í bifreiðinni sem fram fór á lögreglustöðinni á Akranesi í framhaldi af handtöku vegna brots skv. I. lið ákærunnar og lagði hald á það.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 848/2002.

III.

Ákærða G-kk-þgf J-kk-þgf J-kk-þgf er gefið fíkniefnabrot að sök með því að hafa aðfaranótt mánudagsins 3. júlí 2006 í bifreiðinni PM-880 á Sæbraut við Hjallaveg í Reykjavík haft í vörslum sínum 1,95 g af amfetamíni, sem fannst við leit á ákærða á lögreglustöðinni við Hverfisgötu eftir handtöku.

Telst þetta varða við 2. gr., sbr. 5. gr., laga um ávana- og fíkniefni nr. 65, 1974, sbr. lög nr. 13, 1985, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

Mál nr. 010-2006-31871.

IV.

Ákærða G-kk-þgf J-kk-þgf J-kk-þgf er gefið umferðarlagabrot að sök með því að hafa föstudaginn 12. maí 2006, um kl. 18:30, ekið bifreiðinni BT-744 norður Hafnarfjarðarveg undir slíkum áhrifum amfetamíns að hann var ekki fær um að stjórna bifreiðinni örugglega uns lögreglan stöðvaði aksturinn á móts við Silfurtún í Garðabæ.

Telst þetta varða við 1. sbr. 2. mgr. 44. gr. sbr. 1. mgr. 100. gr. umferðarlaga nr. 50/1987 með áorðnum breytingum.

V.

Ákærða G-kk-þgf J-kk-þgf J-kk-þgf er gefið fíkniefnabrot að sök með því að hafa, er lögreglan hafði afskipti af honum skv. IV. lið ákærunnar, haft í vörslum sínum 0,33 g af hassi en lögreglan fann efnið við leit á honum á lögreglustöðinni að Flatahrauni 11 í Hafnarfirði og lagði hald á það.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 848/2002.

VI.

Þess er krafist að ákærðu verði dæmdur til refsingar og að ákærði G-kk-nf J-kk-nf J-kk-nf sæti sviptingu ökuréttinda vegna brot skv. IV. lið ákærunnar skv. 101. gr. umferðarlaga nr. 50/1987, sbr. lög nr. 44/1993. Þess er jafnframt krafist að ofangreind 1,95 g af amfetamíni, 0,33 g af hassi og 0,79 g af tóbaksblönduðu marihuana verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Hinn 27. september 2006 gaf sýslumaðurinn í Stykkishólmi út ákæru á hendur ákærða H-kk-þgf. Með vísan til 3. mgr. 23. gr. laga um meðferð opinberra mála, nr. 19/1991, var það mál sameinað þessu máli og hefur sýslumaðurinn á Akranesi upp frá því jafnframt haft þá saksókn með höndum. Í ákæruskjalinu er ákærða H-kk-þgf gefinn að sök nytjastuldur og akstur undir áhrifum ávana- og fíkniefna með því:

„að hafa að morgni föstudagsins 21. júlí 2006 tekið fólksbifreiðina YR-210 í heimildarleysi þar sem hún stóð við bæinn Stóru-Þúfu í Eyja- og Miklaholtshreppi og ekið henni undir áhrifum bannaðra ávana- og fíkniefna í Stykkishólm. Í blóðsýni sem tekið var úr ákærða mældist amfetamín 980 ng/ml og tetrahýdrókanabínól 1,9 ng/ml.

Telst þetta varða við 259. gr. almennra hegningarlaga, nr. 19/1940, og 1. og 2. mgr. 45. gr. a, sbr. 1. mgr. 100. gr. umferðarlaga, nr. 50/1987, með áorðnum breytingum.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. ofangreindra umferðarlaga.“

I.

Ákæruvaldið hefur fallið frá IV. hluta ákæru frá 24. ágúst 2006 og kröfu um að ákærði verði sviptur ökurétti.

Ákærði G-kk-nf hefur skýlaust játað að hafa framið þau brot sem greinir í I.-III. hluta og V. hluta þeirrar ákæru. Játning ákærða á öllum ákæruhlutum er studd gögnum málsins. Að þessu virtu eru efni til að leggja dóm á málið gagnvart ákærða G-kk-þgf samkvæmt 125. gr. laga um meðferð opinberra mála, nr. 19/1991, og verður hann sakfelldur fyrir öll þessi brot í samræmi við ákæru, en þar eru brotin réttilega færð til refsiákvæða.

II.

Ákærði H-kk-nf hefur skýlaust játað að hafa framið það brot sem greinir í I. hluta ákæru frá 24. ágúst 2006 og það brot sem greinir í ákæru frá 27. september 2006. Játning ákærða á brotum er studd gögnum málsins. Að þessu virtu eru einnig efni til að leggja dóm á málið gagnvart ákærða H-kk-þgf samkvæmt 125. gr. laga um meðferð opinberra mála, nr. 19/1991, og verður hann sakfelldur í samræmi við ákærur, en þar eru brotin réttilega færð til refsilaga.

III.

Ákærði G-kk-nf á að baki nokkurn sakaferil. Samkvæmt sakavottorði hefur hann á árunum 1990 til 2006 hlotið tíu dóma, auk þess sem hann hefur tvisvar gengist undir viðurlög, í annað skiptið með lögreglustjórasátt og í hitt með viðurlagaákvörðun. Mál þessi vörðuðu brot gegn almennum hegningarlögum, umferðarlögum og lögum um ávana- og fíkniefni. Frá árinu 2005 hefur ákærði hlotið þrjá dóma, en hann var síðast dæmdur 12. apríl 2006. Samanlögð refsing samkvæmt dómum þessum nemur 6 mánaða fangelsi, en öllum málunum var ákærði sakfelldur fyrir brot gegn 244. gr. almennra hegningarlaga, auk annarra brota.

Refsingu ákærða G-kk-ef ber að tiltaka samkvæmt reglum 77. gr. almennra hegningarlaga og þykir hún að virtum sakaferli ákærða hæfilega ákveðin fangelsi í 3 mánuði.

Ákærði H-kk-nf á einnig nokkurn sakaferil að baki. Samkvæmt sakavottorði hefur hann á árunum 1995 til 2005 hlotið tíu dóma, auk þess sem hann hefur gengist undir viðurlög með sjö lögreglustjórasáttum og tveimur viðurlagaákvörðunum. Vörðuðu málin brot gegn almennum hegningarlögum, umferðarlögum og lögum um ávana- og fíkniefni. Við ákvörðun refsingar nú hefur helst áhrif dómur sem ákærði hlaut 9. mars 2005 fyrir brot gegn 244. gr. og 259. gr. almennra hegningarlaga. Var refsing ákveðin fangelsi í 4 mánuði skilorðsbundið í 2 ár. Með dómi 22. júní 2005 var ákærða gerður hegningarauki við skilorðsdóminn vegna brota gegn 244. gr. almennra hegningarlaga. Var refsing samkvæmt skilorðsdómnum dæmd upp og ákveðin í einu lagi vegna beggja málanna fangelsi í 6 mánuði skilorðsbundið í 2 ár.

Með brotum þeim sem ákærði H-kk-nf hefur nú verið sakfelldur fyrir hefur hann rofið skilorð dómsins frá 22. júní 2005. Samkvæmt 60. gr. almennra hegningarlaga verður ákærða gerð refsing í einu lagi vegna skilorðsdómsins og þeirra brota sem hann hefur verið sakfelldur fyrir í þessu máli. Refsinguna ber að tiltaka samkvæmt reglum 77. gr. almennra hegningarlaga og þykir hún hæfilega ákveðin fangelsi í 8 mánuði. Eftir atvikum þykir rétt að fresta fullnustu 5 mánaða af refsingunni og skal sá hluti hennar falla niður að liðnum 3 árum frá uppkvaðningu dómsins að telja haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Með vísan til 101. og 102. gr. umferðarlaga, nr. 50/1987, verður ákærði H-kk-nf sviptur ökurétti í 12 mánuði frá birtingu dómsins að telja.

Samkvæmt 1. mgr. 165. gr. laga um meðferð opinberra mála, nr. 19/1991, verða ákærðu dæmdir til að greiða sakarkostnað vegna þeirra brota sem þeir hafa verið sakfelldir fyrir. Ekki hefur fallið til annar kostnaður vegna ákærða G-kk-ef en þóknun verjanda hans, B-kk-ef G-kk-ef, héraðsdómslögmanns. Verður ákærði dæmdur til að greiða þóknunina, sem þykir hæfilega ákveðin 74.700 krónur og hefur þá verið tekið tillit til virðisaukaskatts. Ákærði H-kk-nf verður dæmdur til að greiða sakarkostnað samkvæmt yfirliti lögreglu samtals að fjárhæð 135.208 krónur. Einnig verður ákærða gert að greiða þóknun verjanda síns, H-kk-ef I-kk-ef, hæstaréttarlögmanns, 149.400 krónur að meðtöldum virðisaukaskatti og ferðakostnað verjandans að fjárhæð 34.638 krónur.

B-kk-nf B-x-x, héraðsdómari, kveður upp dóm þennan.

D Ó M S O R Ð:

Ákærði, G-kk-nf J-kk-nf J-kk-nf, sæti fangelsi í 3 mánuði.

Ákærði, H-kk-nf H-kk-nf J-kk-nf, sæti fangelsi í 8 mánuði en fresta skal fullnustu 5 mánaða af refsingunni og skal sá hluti hennar falla niður að liðnum 3 árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði H-kk-nf er sviptur ökurétti í 12 mánuði frá birtingu dómsins að telja.

Ákærði G-kk-nf greiði 74.700 krónur í sakarkostnað.

Ákærði H-kk-nf greiði 319.246 krónur í sakarkostnað.

B-kk-nf B-kk-nf